Araba silvio

{{Taksonomio
|nomo = Araba silvio
|koloro = pink
|dosiero = SylviaBlanfordiKeulemans.jpg
|dosiero larĝo = 300px
|priskribo de dosiero = Araba silvio
|regno = Animaloj Animalia
|filumo = Ĥorduloj Chordata
|klaso = Birdoj Aves
|ordo = Paseroformaj Passeriformes
|familio = Silviedoj Sylviidae
|genro = Sylvia
|specio = S. leucomelaena'
|statuso = LC
|dunomo = Sylvia leucomelaena|dunomo aŭtoritato = (Hemprich kaj Ehrenberg, 1833)
|specioj de subdivizio = Subspecioj
|vikispecio = 
|komunejo = 
|mapo de vivoteritorioj =
|mapo de vivoteritorioj larĝo = 300px
|priskribo de mapo de vivoteritorioj = 
}}
La Araba silvio aŭ Ruĝmara silvio (Sylvia leucomelaena) estas specio de birdo de la familio de Silviedoj kaj de ties plej tipa genro nome Sylvia'' aŭ silvioj, kiuj estas grizecaj aŭ grizecbrunaj insektovoruloj.

 Aspekto 
Estas specio iom simila al la parenca Jemena silvio, tio estas malhelbruna supre, sed pli kontrasta inter malhelaj supraj partoj kaj blankecaj subaj partoj, krom la plej seka habitato. Ĝi estas 14–15 cm longa, kun pezo de 11-15 g, kaj enverguro de 18–20 cm. Mezgranda al granda, tre fortika kaj longvosta, kun plumaro simila kaj al la Orfeosilvio kaj al la Sardia silvio. Ĝi havas nigran kapon, tre mallarĝan blankan okulringon ĉirkaŭ tre nigra okulo, grizajn suprajn partojn, pli malhelajn en bordo de flugilplumoj kaj preskaŭ nigreca en vosto kiu ne havas blankajn bordojn malkiel aliaj silvioj, kiel la Orfeosilvio kaj la Velurkapa silvio. Ĝi mallevas ofte la voston sub la korpolinio.

 Kutimoj 
Ili manĝas ĉefe insektojn sed ankaŭ fruktojn se tiuj disponeblas. Ili kutime moviĝas ĉe branĉoj kaj trunkoj de akacioj kiel pegoj, foje kapalteren kaj elprenas insektojn el fendoj.

La nestoj estas 80–300 cm supergrunde, taso el tigetoj kaj folioj, ligitaj per fibroj, kovrita per pli fajna materialo. La ino demetas 2-3 ovojn kun grizaj kaj brunaj markoj. Kovado daŭras 15-16 tagojn fare de ambaŭ gepatroj sed per mallongaj vicoj de malpli da 20 minutoj.

 Disvastigo 
Ĝi troviĝas en arabaj landoj ambaŭflanke de la Ruĝa Maro kaj de tie devenas unu el la du nomoj de la specio, nome en Afriko en Egiptio, Eritreo, Ĝibutio, Somalio kaj Sudano kaj en Azio en Israelo, Jordanio, Omano, Saŭdarabio kaj Jemeno. Ties natura habitato estas seka savano, arbustaro kaj ĝis dezertobordoj kaj alteco de 3000 m.

 Referencoj 
 BirdLife International 2004. Sylvia leucomelaena. 2006 IUCN Ruĝa Listo de Minacataj Specioj. Konsultita la 10a de julio 2007.

Kategorio:Silviedoj
Kategorio:Birdoj de Afriko
Kategorio:Birdoj de Azio
Kategorio:Birdoj de Orienta Afriko
Kategorio:Birdoj de Mez-Oriento